aminobenzosyre
Store norske leksikon,Realfag,Kjemi,Organisk kjemi,Organiske forbindelser
Aminobenzosyre er en kjemisk forbindelse av karbon, hydrogen, oksygen og nitrogen. Forbindelsen er en aromatisk aminosyre med kjemisk formel C6H4(NH2)COOH.
Aminobenzosyre finnes i tre isomerer: orto-, meta- og para-aminobenzosyre. Disse skiller seg fra hverandre ved den gjensidige plasseringen av aminogruppen og karboksylgruppen. Orto-aminobenzosyre kalles antranilsyre.Meta-aminobenzosyre brukes til fremstilling av enkelte azofargestoffer, mens para-aminobenzosyre blant annet brukes til fremstilling av legemidler, for eksempel prokain (novokain), som tidligere ble brukt som lokalbedøvende middel. Les mer i Store norske leksikon organisk kjemi aminosyrer